ПРОТОКОЛ № 38
от заседанието на Комисия по правни и институционални въпроси към Пленума на Висшия съдебен съвет, 
проведено на 20 ноември 2017 г.

Днес, 20 ноември 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		 ЦВЕТИНКА ПАШКУНОВА
ЗАМ. ПРЕДСЕДАТЕЛ:	 ГЕОРГИ КУЗМАНОВ

ЧЛЕНОВЕ:			СТЕФАН ГРОЗДЕВ
					ВЕРОНИКА ИМОВА
					ПЛАМЕН НАЙДЕНОВ
					АТАНАСКА ДИШЕВА									ДАНИЕЛА МАШЕВА
					ЕВГЕНИ ДИКОВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Зорница Златева - гл. експерт - връзки с обществеността в отдел „Публична комуникация и протокол“.

Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Правила за дейността на Националната съдебна мрежа за международно сътрудничество по наказателни дела в Република България 

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. НЕ РАЗГЛЕЖДА МАТЕРИАЛИТЕ поради предстоящо внасяне на изменения на Правилата за дейността на Националната съдебна мрежа за международно сътрудничество по наказателни дела и на Националната съдебна мрежа по граждански и търговски дела в заседание на Съдийската колегия на ВСС на 21 ноември 2017 г..

2. ОТНОСНО: Писмо от Надежда Трифонова – съдия в Софийски апелативен съд, с молба за организиране на среща между представители на Висшия съдебен съвет и Том Вандервале – апелативен съдия от Антверпен, Белгия, която да се проведе на 24.11.2017 г., от 10:00 ч., в сградата на Висшия съдебен съвет

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ОПРЕДЕЛЯ Цветинка Пашкунова, Вероника Имова и Атанаска Дишева - членове на Комисията по правни и институционални въпроси към Пленума на Висшия съдебен съвет, за участие в среща с Том Вандервале – апелативен съдия от гр. Антверпен, Белгия, която ще се проведе на 24.11.2017 г. от 10:00 ч., в заседателната зала на ет. 3, в сградата на Висшия съдебен съвет

II. ПУБЛИЧНА КОМУНИКАЦИЯ:

3. ОТНОСНО: Проект на решение за приемане/одобряване от Пленума на Висшия съдебен съвет на Годишен мониторингов доклад и оценка за изпълнението на Комуникационната стратегия на съдебната власт за 2016 г. и Годишен медиен анализ за 2016 г. (решение на КПИВ по протокол № 36/06.11.2017 г., т. 5)

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

        3.1. Внася на заседание на Пленума на Висшия съдебен съвет Годишния мониторингов доклад и оценка за изпълнението на Комуникационната стратегия на съдебната власт за 2016 г., с приложенията към него, като предлага следния проект за решение:

ПРОЕКТ!

ПЛЕНУМЪТ НА ВИСШИЯ СЪДЕБЕН СЪВЕТ
Р Е Ш И:

ОДОБРЯВА/ НЕ ОДОБРЯВА Годишния мониторингов доклад и оценка за изпълнението на Комуникационната стратегия на съдебната власт за 2016 г., ведно с приложенията към него (Годишен медиен анализ за 2016 г.).

4. ОТНОСНО: Попълнен Въпросник за Информационното табло на Европейския съюз в областта на правосъдието за 2018 г. в раздели „Комуникационни практики в съдебните системи“ и „Използване на проучвания и показатели за качество“. (решение на КПИВ по протокол № 36/06.11.2017 г., т. 2.3)

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1.ПРИЕМА ЗА СВЕДЕНИЕ предоставената информация.

5. ОТНОСНО: Решение на Комисия „Съдебна администрация“ на Съдийската колегия на ВСС във връзка със становище на председателя на Върховния административен съд и  решение на КПИВ по протокол № 37/13.10.2017 г., т.5.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ПРИЕМА ЗА СВЕДЕНИЕ извлечението от Комисия „Съдебна администрация“.
5.2.Насрочва съвместно заседание с Комисия „Съдебна администрация“ за 11.12.2017 г. във връзка с решението за изготвяне на правила за работата на пресофиси. 

6. ОТНОСНО: Писма от административните ръководители на Апелативен съд – Варна и Апелативен съд – Пловдив във връзка с обезпечаване на единните пресофиси в Апелативен район Варна и Апелативен район – Пловдив съобразно минималните стандарти (Приложение 4 на Комуникационната стратегия на съдебната власт 2014-2020)

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. ОТЛАГА разглеждането на точката след провеждане на съвместно заседание с Комисия „Съдебна администрация“ на 11.12.2017 г. 

	7. ОТНОСНО: Информация за органите на съдебната власт, заявили участие в Образователната програма „Съдебната власт – информиран избор и гражданско доверие. Отворени съдилища и прокуратури.“ през учебната 2017/2018 година

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ПРИЕМА ЗА СВЕДЕНИЕ Информацията за органите на съдебната власт, заявили участие в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година.
7.2. ИЗПРАЩА Информацията за органите на съдебната власт, заявили участие в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година на Министерство на образованието и науката, за сведение.
7.3. ИЗПРАЩА писмо до МОН с молба да бъде предоставена справка за броя на учениците участници в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година, с уточняване на участниците по класове, училища и населени места.
7.4. ВЪЗЛАГА на експертите от отдел „Публична комуникация и протокол“ да , организират среща с ръководството на МОН във връзка с обсъждане на постиженията и бъдещата реализация на програмата.
7.5. ИЗПРАЩА Информацията за органите на съдебната власт, заявили участие в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година до административните ръководители на СГС, СРС, окръжните съдилища, районните съдилища, административните съдилища, СГП, СРП, окръжните прокуратури и районните прокуратури за запознаване и актуализиране на данните, при необходимост.
7.6. Предлага на административните ръководители по т. 5 своевременно да предоставят информация на комисиите по атестиране и конкурси към Съдийската и Прокурорската колегии на ВСС за магистратите участници в Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година, съгласно решение на Пленума на ВСС по протокол № 34/29.09.2016 г., т. 6.5 - участието на магистрати и съдебни служители в Образователната програма да бъде отразено при изготвяне на атестационните им оценки.
7.7. ВЪЗЛАГА на отдел „Публична комуникация и протокол“ да организират в срок до 15.12.2017 г. среща с наставниците и лекторите от ОСВ, участници в Образователната програма „Съдебната власт – информиран избор и гражданско доверие. Отворени съдилища и прокуратури” за обсъждане възможностите за подобряване на организацията и реализирането на дейностите по програмата.
7.8. ВЪЗЛАГА на дирекция „Информационни системи и съдебна статистика“ в раздел „Пресцентър“, подраздел „Образователна програма“ да бъде създаден нов подраздел, в който да се публикува информация в табличен вид за Образователната програма „Съдебната власт – информиран избор и гражданско доверие. Отворени съдилища и прокуратури” през учебната 2017/2018 година, като се посочат органите на съдебната власт, училищата и населените места, в които тя се провежда, имената на наставниците от ОСВ, координаторите от РУ на МОН и координати за контакт с тях.

III. ПРАВНИ ВЪПРОСИ:

	8. ОТНОСНО: Проект на Закон за изменение и допълнение на Наказателния кодекс /преписка от Министерство на правосъдието, вх. № 15178 от 14.11.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

8.1. ОТЛАГА разглеждането за следващото заседание, за становища по законопроекта, след запознаване на всички членове с направените предложения за промяна.

	9. ОТНОСНО: Предложение от Съдийската колегия на ВСС от заседанието проведено на 31 октомври 2017 г. за изработване на проект за изменение на Правилата за определяне на условията, реда и критериите за поощряване на съдии, прокурори и следователи.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ПРЕДЛАГА НА ПЛЕНУМА НА ВСС ДА ПРИЕМЕ Правила за изменение и допълнение на Правилата за определяне на условията, реда и критериите за поощряване на съдии, прокурори и следователи.
	9.2. Проектът на Правилата за изменение и допълнение на Правилата за определяне на условията, реда и критериите за поощряване на съдии, прокурори и следователи, да бъде внесен за разглеждане на заседанието на Пленума на ВСС, насрочено за 30.11.2017 г.

	10. ОТНОСНО: Становище на Иван Чолаков – частен съдебен изпълнител по обжалвано от директора на ТД на НАП гр. София разпределение, извършено по изпълнително дело №20167830400522

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. ПРИЕМА ЗА СВЕДЕНИЕ становището на Иван Чолаков – частен съдебен изпълнител.

	11. ОТНОСНО: Искане от административния ръководител – председател на РС – Стара Загора за командироване на младши съдия / преписка вх. № 15233 от 15.11.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. Разпоредбата на чл. 240, ал. 3 от Закона за съдебната власт е приложима при наличие на свободно място в Районния съд в същия съдебен район.
	11.2. 	Констатираното противоречие в сроковете между нормите на чл. 84, ал. 1 и чл. 240, ал. 3 от Закона за съдебната власт, може да бъде преодоляно само със законодателна промяна, каквато предстои да бъде инициирана от ВСС до Министерството на правосъдието. 

	12. ОТНОСНО: Запитване от административния ръководител на Апелативен съд – София /преписка вх. № 15162 от 13.11.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 12.1. В обсега на възложената, с чл. 16 от Правилника за организация на дейността на Висшия съдебен съвет и неговата администрация, компетентност на Комисията по правни и институционални въпроси, не се съдържат правомощия по тълкуването на закона, обвързващо органите на съдебната власт със задължителна сила. Комисията като помощен орган може да изразява мнение и да дава становище при сезирането й с конкретен въпрос от Пленума и съответните колегии на ВСС, или представители на съдебната система и други субекти при упражняване дейността на ВСС.

	13. ОТНОСНО: Обсъждане предприемането на действия по съставянето на писмен конспект по чл. 189, ал. 4 от Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 13.1. Отлага за обмисляне на предложението да се сформират работни групи, включващи магистрати от различни нива, за изработването на конспекти за писмени изпити по чл. 189, ал. 4 от Закона за съдебната власт

    ПРЕДСЕДАТЕЛ
                                                                    НА КОМИСИЯТА:	/п/	 
ЦВЕТИНКА ПАШКУНОВА